கேள்வி: ஆனைவாரி அருவி குறித்து விரிவாக சொல்லுங்கள்.
பதில்: ஆனைவாரி அருவி என்பது இந்தியாவின் தமிழ்நாட்டின், தற்போதைய கள்ளக்குறிச்சி மாவட்டம் (முன்னர் சேலம் மாவட்டம்), கல்வராயன் மலைகள், ஆத்தூர் (சேலம்) அடுத்த அம்மாபாளையம் அருகே கல்வராயன் வனப்பகுதியில் அமைந்துள்ளது. விழுப்புரம் மாவட்டம், கள்ளக்குறிச்சி வட்டம் வாரம் என்ற மலைகிராமத்தில் இருந்து உருவாகும் ஓடையானது, கல்வராயன் வனப்பகுதியில் ஆனைவாரி அருவியாகக் கொட்டுகிறது. இந்த அருவியில் இருந்து வரும் நீரும் வனப்பகுதியில் இருந்து வரும் நீரும் சேலம் மாவட்டம் ஆத்தூர் வட்டம் கல்லாநத்தம் அருகே உள்ள முட்டல் ஏரியை நிரப்புகின்றன. இந்த அருவியானது சேலம் மாவட்டக் குற்றாலம் என சுற்றுலாப் பயணிகளால் அழைக்கப்படுகிறது. இங்கு உள்ள முட்டல் ஏரியில் வனத்துறையால் படகு துறை அமைக்கப்பட்டுள்ளது. இந்த அருவியானது ஆத்தூரில் இருந்து 10 கிலோமீட்டர் தொலைவில் அமைந்துள்ளது.